62020CJ0687_INF
Presuda Suda (osmo vijeće) od 31. ožujka 2022. – Komisija/Portugal (Buka iz okoliša)
(predmet C-687/20) (
1
)
„Povreda obveze države članice – Okoliš – Direktiva 2002/49/EZ – Procjena i upravljanje bukom iz okoliša – Naseljena područja, glavne ceste i glavne željezničke pruge – Članak 7. stavak 2. – Strateške karte buke – Članak 8. stavak 2. – Akcijski planovi – Članak 10. stavak 2. – Prilog VI. – Informacije iz strateških karata buke – Sažeci akcijskih planova – Nedostavljanje Europskoj komisiji u predviđenim rokovima”
1.
Okoliš – Procjena i upravljanje bukom iz okoliša – Direktiva 2002/49 – Obveza država članica da izrade strateške karte buke za naseljena područja, glavne ceste i glavne željezničke pruge – Obveza dostave informacija iz navedenih karata Komisiji – Povreda obveze
(Direktiva Europskog parlamenta i Vijeća 2002/49, čl. 7. st. 2. podst. 1. i čl. 10. st. 2. i Prilog VI.)
(t. 38., 39., t. 1. izreke)
2.
Okoliš – Procjena i upravljanje bukom iz okoliša – Direktiva 2002/49 – Obveza država članica da izrade strateške karte buke za naseljena područja, glavne ceste i glavne željezničke pruge – Obveza dostave sažetaka navedenih akcijskih planova Komisiji – Povreda obveze – Opravdanje koje se temelji na nepostojanju stanovništva izloženog buci iz okoliša – Nedopuštenost
(Direktiva Europskog parlamenta i Vijeća 2002/49, čl. 2. st. 1., čl. 8. st. 2. i čl. 10. st. 2. i Prilog VI.)
(t. 40.-47., 52.-55., 57. i t. 1. izreke)
Izreka
1.
Time što, s jedne strane, nije izradila strateške karte buke za glavne ceste PT_a_rd00410, PT_a_rd00458, PT_a_rd00460, PT_a_rd00462 i PT_a_rd00633 ni akcijske planove za naseljena područja Amadora i Porto i za glavne ceste i glavne željezničke pruge iz priloga ovoj presudi i što, s druge strane, Europskoj komisiji nije dostavila informacije iz strateških karata buke ni sažetke tih akcijskih planova, Portugalska Republika povrijedila je obveze koje ima na temelju članka 7. stavka 2. prvog podstavka, članka 8. stavka 2. i članka 10. stavka 2. Direktive 2002/49/EZ Europskog parlamenta i Vijeća od 25. lipnja 2002. o procjeni i upravljanju bukom iz okoliša, u vezi s Prilogom VI. toj direktivi.
2.
Portugalskoj Republici nalaže se snošenje troškova.
(
1
)	SL C 62 od 22. 2. 2021.